Diari Oficial de la Generalitat Valenciana


Sumari del DOGV 8597, del 23-07-2019 (2019/7527)

Informació pública del projecte de modificació de la Llei 8/2016, de 28 d'octubre, d'incompatibilitats i conflictes d'interessos de persones amb càrrecs públics no electes, de la Generalitat, a través de la Llei de mesures fiscals, de gestió administrativa i financera i d'organització de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8597

Data del DOGV
:   23-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7527


Data del document
:   19-07-2019

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Anunci

Descriptors 

:   * Conselleria de Participació, Transparència, Cooperació i Qualitat Democràtica
    * cooperació administrativa

Informació pública del projecte de modificació de la Llei 8/2016, de 28 d'octubre, d'incompatibilitats i conflictes d'interessos de persones amb càrrecs públics no electes, de la Generalitat, a través de la Llei de mesures fiscals, de gestió administrativa i financera i d'organització de la Generalitat. [2019/7527]  
L'article 133 de la Llei 39/2015, d'1 d'octubre, del procediment administratiu comú de les administracions públiques preveu, en el seu apartat segon, la publicació del text de la norma, a fi d'informar públicament i donar audiència, en general, a la ciutadania, i als col·lectius, de qualsevol índole, que representen als qui tenen drets o interessos legítims que pogueren veure's afectat per aquesta, sent concordant l'article 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana.  
  
Per part seua, els articles 42 i 43.1.c de la Llei 5/1983, de 30 de desembre, del Consell, i 48 i 52 del Decret 24/2009, de 13 de febrer, del Consell, sobre la forma, estructura i procediment d'elaboració dels projectes normatius de la Generalitat, completen el marc jurídic per a la participació ciutadana establida en l'article 133.  
En virtut d'això, es dicta la present resolució, sotmetent-se a informació pública i audiència el projecte de modificació de la Llei 8/2016, de 28 d'octubre, d'incompatibilitats i conflictes d'interessos de persones amb càrrecs públics no electes.  
Sobre aquest tema, s'anuncia que la Conselleria de Participació, Transparència, Cooperació i Qualitat Democràtica habilitarà en la seua pàgina web, en l'apartat de «Normativa en tramitació/participació ciutadana», un apartat específic per a efectuar aquesta informació pública i audiència, així com per a consultar el text de la modificació.  
El termini per a formular al·legacions ?dirigides a l'adreça de correu electrònic dvyu@gcy.cg- serà de 15 dies hàbils, iniciant-se el còmput l'endemà de la publicació de la present resolució en el Diari Oficial de la Generalitat Valenciana.  
  
València, 19 de juliol de 2019.- El secretari autonòmic de Participació i Transparència: Ignacio Blanco Giner.